SL Uradni list Evropske unije L 283/27

UREDBA KOMISIJE (ES) št. 1543/2006

z dne 12. oktobra 2006

o spremembi Uredbe (ES) št. 474/2006 o vzpostavitvi seznama Skupnosti o letalskih prevoznikih, za katere velja prepoved opravljanja letov v Skupnosti iz poglavja II Uredbe (ES) št. 2111/2005 Evropskega parlamenta in Sveta, kakor je bila spremenjena z Uredbo (ES) št. 910/2006

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Evropskega parlamenta in Sveta (ES) št. 2111/2005 z dne 14. decembra 2005 o vzpostavitvi seznama Skupnosti o letalskih prevoznikih, za katere velja prepoved opravljanja letov v Skupnosti, in informiranju potnikov v zračnem prometu o identiteti letalskega prevoznika, ki opravlja let, ter razveljavitvi člena 9 Direktive 2004/36/ES (1) (v nadaljnjem besedilu „osnovna uredba“) in zlasti člena 4 Uredbe,

ob upoštevanju naslednjega:

(1) Komisija je sprejela Uredbo (ES) št. 474/2006 z dne 22. marca 2006 o vzpostavitvi seznama Skupnosti o letalskih prevoznikih, za katere velja prepoved opravljanja letov v Skupnosti iz poglavja II Uredbe (ES) št. 2111/2005 Evropskega parlamenta in Sveta (2).

(2) Komisija je sprejela Uredbo (ES) št. 910/2006 z dne 20. junija 2006 o spremembi Uredbe (ES) št. 474/2006 o vzpostavitvi seznama Skupnosti o letalskih prevoznikih, za katere velja prepoved opravljanja letov v Skupnosti iz poglavja II Uredbe (ES) št. 2111/2005 Evropskega parlamenta in Sveta (3).

(3) V skladu s členom 4(2) osnovne uredbe in členom 2 Uredbe Komisije (ES) št. 473/2006 z dne 22. marca 2006 o določitvi izvedbenih pravil za seznam Skupnosti o letalskih prevoznikih, za katere velja prepoved opravljanja letov v Skupnosti iz poglavja II Uredbe (ES) št. 2111/2005 Evropskega parlamenta in Sveta (4) je država članica zahtevala posodobitev seznama Skupnosti.

(4) V skladu s členom 4(3) osnovne uredbe so države članice Komisiji sporočile informacije, ki so pomembne za posodobitev seznama Skupnosti. Na tej podlagi se mora Komisija odločiti, ali bo posodobila seznam Skupnosti na svojo pobudo ali na zahtevo držav članic.

(5) V skladu s členom 7 osnovne uredbe in členom 4 Uredbe (ES) št. 473/2006 je Komisija obvestila vse zadevne letalske prevoznike neposredno ali, kadar to ni bilo mogoče, prek organov, odgovornih za njihov regulativni nadzor, pri čemer je navedla bistvena dejstva in razloge, ki so podlaga za odločbo o uvedbi prepovedi opravljanja letov v Skupnosti ali za spremembo pogojev za prepoved opravljanja letalskih prevozov za letalskega prevoznika, ki je vključen na seznam Skupnosti.

(6) V skladu s členom 7 osnovne uredbe in členom 4 Uredbe (ES) št. 473/2006 je zadevnim letalskim prevoznikom Komisija dala možnost, da imajo vpogled v dokumente, ki so jih zagotovile države članice, da predložijo pisne pripombe in da v desetih delovnih dneh pripravijo ustno predstavitev Komisiji in Odboru za varnost v zračnem prometu (5).

(7) V skladu s členom 3 Uredbe (ES) št. 473/2006 so se organi, odgovorni za regulativni nadzor zadevnih letalskih prevoznikov, posvetovali s Komisijo in v posebnih primerih tudi z nekaterimi državami članicami.

(8) Dokazano je, da je prevoznik DAS Air Cargo (DAZ), certificiran v Keniji, hčerinska družba prevoznika Dairo Air Services (DSR), certificiranega v Ugandi. Oba prevoznika upravljata isti zrakoplov. Zato se morajo ukrepi, sprejeti za DSR, uporabljati enakovredno za DAZ.

(9) Obstajajo preverjeni dokazi o resnih varnostnih pomanjkljivostih Dairo Air Services. Te pomanjkljivosti so med preverjanji na ploščadi, izvedenimi po programu SAFA (6), ugotovili Nizozemska, Združeno kraljestvo, Belgija, Francija, Nemčija in Španija. Večkratne ugotovitve preverjanj navajajo sistemske varnostne pomanjkljivosti. Kljub sodelovanju z državami članicami in posameznim sanacijskim ukrepom, ki so jih sprejeli ugandski organi in Dairo Air Services, ponovne ugotovitve navajajo sistemske varnostne pomanjkljivosti.

(10) Uprava Združenega kraljestva za civilno letalstvo je izvedla preverjanji prevoznikov Dairo Air Services in Das Air Cargo, ki sta pokazali, da je med 21. aprilom in 25. julijem 2006 zrakoplov, ki sta ga upravljala oba letalska prevoznika, vzdrževala organizacija za vzdrževanje brez ustrezne odobritve, kar je pomenilo resno varnostno pomanjkljivost.

(11) DSR se ni primerno in pravočasno odzval na preiskavo uprave za civilno letalstvo Nizozemske v zvezi z varnostnim vidikom svoje dejavnosti, s čimer je pokazal pomanjkanje preglednosti ter ustrezne in pravočasne komunikacije, kar je razvidno iz tega, da ni ustrezno in pravočasno odgovoril na dopise, ki jih je poslala ta država članica.

(12) Zato se na podlagi skupnih meril oceni, da Dairo Air Services in DAS Air Cargo ne izpolnjujeta v celoti ustreznih varnostnih standardov in zato ostaneta v Prilogi A.

(13) Na povabilo uprave za civilno letalstvo Kirgiške republike je od 10. do 15. septembra 2006 skupina evropskih strokovnjakov izvedla misijo za ugotavljanje dejstev v Kirgiški republiki. Iz poročila je razvidno, da kirgiška uprava za civilno letalstvo ni dovolj sposobna za izvajanje in uveljavljanje ustreznih varnostnih standardov v skladu z njenimi obveznostmi iz Čikaške konvencije.

(14) Poleg tega večina letalskih prevoznikov, katere so obiskali evropski strokovnjaki in so imetniki spričevala letalskega prevoznika (AOC), ki jih je izdala Kirgiška republika, nima glavnega sedeža v Kirgiški republiki, kar je v nasprotju z zahtevami iz Priloge 6 k Čikaški konvenciji.

(15) Ker se na podlagi skupnih meril oceni, da noben letalski prevoznik, certificiran v Kirgiški republiki, ne izpolnjuje ustreznih varnostnih standardov, mora zanje veljati prepoved opravljanja letov in jih je treba vključiti v Prilogo A.

(16) Organi Kirgiške republike so Komisiji predložili dokaz o odvzemu spričevala dvema letalskima prevoznikoma: Phoenix Aviation in Star Jet. Ker sta zato ta dva prevoznika, certificirana v Kirgiški republiki, prekinila svoje dejavnosti, se ne vključita v Prilogo A.

(17) Organi Demokratične republike Kongo so Komisiji posredovali informacije, ki navajajo dodelitev spričevala naslednjim letalskim prevoznikom: Air Beni, Air Infini, Bel Glob Airlines, Bravo Air Congo, Gomair, Katanga Airways, Sun Air Services, Zaabu International. Ker so nove prevoznike certificirali organi Demokratične republike Kongo, ki je pokazala pomanjkanje sposobnosti za izvajanje primernega varnostnega nadzora, jih je treba vključiti v Prilogo A.

(18) Organi Demokratične republike Kongo so Komisiji predložili dokaz o odvzemu spričevala naslednjim letalskim prevoznikom: African Business and Transportations, Air Charter Services, Air Plan International, Air Transport Service, ATO – Air Transport Office, Congo Air, Dahla Airlines, DAS Airlines, Espace Aviation Services, Funtshi Aviation Service, GR Aviation, JETAIR – Jet Aero Services, Kinshasa Airways, Okapi Airways, Safari Logistics, Scibe Airlift, Shabair, Trans Service Airlift, Waltair Aviation, Zaire Aero Service (ZAS). Ker so zato ti prevozniki, certificirani v Demokratični republiki Kongo, prekinili svoje dejavnosti, se izključijo iz Priloge A.

(19) Organi Liberije so Komisiji predložili dokaz o odvzemu spričevala naslednjim letalskim prevoznikom: Air Cargo Plus, Air Cess (Liberija), Air Liberia, Atlantic Aviation Services, Bridge Airlines, Excel Air Services, International Air Services, Jet Cargo-Liberia, Liberia Airways, Liberian World Airlines, Lonestar Airways, Midair Limited, Occidental Airlines, Occidental Airlines (Liberija), Santa Cruise Imperial Airlines, Satgur Air Transport, Simon Air, Sosoliso Airlines, Trans-African Airways, Transway Air Services, United Africa Airlines (Liberija). Ker so zato ti prevozniki, certificirani v Liberiji, prekinili svoje dejavnosti, se izključijo iz Priloge A.

(20) Organi Sierre Leone so Komisiji predložili dokaz o odvzemu spričevala naslednjim letalskim prevoznikom: Aerolift, Afrik Air Links, Air Leone, Air Salone, Air Sultan Limited, Air Universal, Central Airways Limited, First Line Air, Inter Tropic Airlines, Mountain Air Company, Orange Air Services, Pan African Air Services, Sierra National Airlines, Sky Aviation, Star Air, Transport Africa, Trans Atlantic Airlines, West Coast Airways. Ker so zato ti prevozniki, certificirani v Sierri Leone, prekinili svoje dejavnosti, se izključijo iz Priloge A.

(21) Organi Svazija so Komisiji predložili dokaz o odvzemu spričevala naslednjim letalskim prevoznikom: Air Swazi Cargo, East Western Airways, Galaxy Avion, Interflight, Northeast Airlines, Ocean Air, Skygate International, Swazi Air Charter, Volga Atlantic Airlines. Ker so zato ti prevozniki, certificirani v Svaziju, prekinili svoje dejavnosti, se izključijo iz Priloge A.

(22) Organi Svazija in Južne Afrike so predložili zadostne dokaze, da je bilo spričevalo letalskemu prevozniku African International Airway’s, izdano pod nadzorom uprave za civilno varstvo Svazija, odvzeto in da letalski prevoznik zdaj opravlja dejavnost z novim spričevalom letalskega prevoznika, ki ga je izdala uprava za civilno letalstvo Južne Afrike, ki je sedaj odgovorna tudi za varnostni nadzor. Zato se na podlagi skupnih pravil in brez poseganja v preverjanje dejanske skladnosti z ustreznimi varnostnimi standardi s preverjanji na ploščadi oceni, da je African International Airways treba izključiti iz Priloge B.

(23) Air Service Comores se ni odzval na preiskavo uprave za civilno letalstvo Francije in je navedel, da je pripravil akcijski načrt z namenom, da popravi varnostne pomanjkljivosti, ugotovljene med preverjanji na ploščadi. Vendar za vse dejavnosti Air Service Comores še vedno ni dokazov o izvajanju ustreznega akcijskega načrta.

(24) Organi Komorov, odgovorni za regulativni nadzor nad letalskim prevoznikom Air Service Comores, so upravi za civilno letalstvo Francije predložili zadostne informacije o varnosti dejavnosti v zvezi z določenim zrakoplovom LET 410 UVP z registrsko oznako D6-CAM.

(25) Zato se na podlagi skupnih meril oceni, da Air Service Comores izpolnjuje ustrezne varnostne standarde le na letih, ki se opravljajo z zrakoplovom LET 410 UVP z registrsko oznako D6-CAM. Zato mora za Air Service Comores veljati omejitev opravljanja dejavnosti in ga je treba prenesti iz Priloge A v Prilogo B.

(26) Ariana Afghan Airlines je vložil zahtevo, da se ga izključi iz seznama Skupnosti. V podporo te zahteve je zagotovil dokumentacijo in pokazal močno prizadevnost za sodelovanje s Komisijo in državami članicami. Ker pa prevoznik ni izvedel v celoti ustreznega korekcijskega akcijskega načrta, Komisija meni, da Ariana Afghan Airlines ostane vključena na seznamu Skupnosti.

(27) Ariana Afghan Airlines je predložil informacije, ki potrjujejo, da je prenehal opravljati dejavnost z zrakoplovom Airbus A-310, registriranim v Franciji z oznako F-GYYY, ker ga je prodal.

(28) Zato so se spremenili posebni pogoji za prepoved opravljanja letov v Skupnosti, ki veljajo za Ariana Afghan. Za letalskega prevoznika mora veljati prepoved opravljanja letov za vse dejavnosti, zato ostane v Prilogi A.

(29) Dokumentacija, ki sta jo predložila Air Koryo in uprava za civilno letalstvo Demokratične ljudske republike Koreje (DPRK) navaja, da je letalski prevoznik začel s korekcijskim akcijskim načrtom za pravočasno popolno uskladitev z ustreznimi varnostnimi standardi.

(30) Poleg tega uprava za civilno letalstvo Demokratične ljudske republike Koreje (DPRK) navaja, da Air Koryo trenutno nima dovoljenja za opravljanje letov do evropskih namembnih krajev, razen če se letalski prevoznik ne opremi z novim zrakoplovom, ki bo izpolnjeval ustrezne varnostne standarde.

(31) Zato se na podlagi skupnih meril oceni, da Air Koryo še vedno ne izpolnjuje ustreznih varnostnih standardov v celoti in zato ostane v Prilogi A.

(32) Na povabilo letalskega prevoznika je med 11. in 15. septembrom 2006 skupina evropskih strokovnjakov izvedla misijo za ugotavljanje dejstev na Phuket Air v Bangkoku na Tajskem. Poročilo te misije kaže, da je prevoznik po vključitvi na seznam Skupnosti napravil znatne izboljšave, vendar še vedno ostajajo resne varnostne pomanjkljivosti, ki jih mora odpraviti.

(33) Ob upoštevanju prizadevanja prevoznika za dosego stopnje napredka, navedene v poročilu, kot tudi močne prizadevnosti za sodelovanje, ki jo kažeta letalski prevoznik in tajski oddelek za civilno letalstvo, je odločitev, da se Phuket Air izključi iz seznama ES, še vedno prenagljena, saj glede na prejetje in pregled sprejemljivega dokaza, ki potrjuje celotno izpolnitev korekcijskega načrta, ki ga prevoznik še dokončuje.

(34) Zato se na podlagi skupnih meril oceni, da Phuket Air še vedno ne izpolnjuje ustreznih varnostnih standardov v celoti in zato ostane v Prilogi A.

(35) Trenutno letalski prevoznik, ki je bil prej znan pod imenom Helios Airways, zdaj posluje pod imenom A Jet Aviation. Spričevalo letalskega prevoznika Helios Airways velja za imetnika s spremenjenim imenom A Jet Aviation (7).

(36) Preverjanja, ki sta jih izvedli Evropska agencija za varnost v letalstvu (EASA) v skladu s členom 45 Uredbe (ES) št. 1592/2002 Evropskega parlamenta in Sveta (8) in Skupne letalske oblasti med tremi skupnimi obiski od oktobra 2005 in do avgusta 2006 (9), so odkrila vrsto varnostnih pomanjkljivosti v zvezi z dejavnostmi A Jet Aviation/Helios Airways.

(37) Po posvetovanju z Evropsko agencijo za varnost v letalstvu, s Skupnimi letalskimi oblastmi in Komisijo je uprava za civilno letalstvo Cipra, odgovorna za regulativni nadzor navedenega prevoznika, zagotovila dokaz o sprejetju začasnih ukrepov za odpravo ugotovljenih varnostnih pomanjkljivosti.

(38) Ob upoštevanju zgoraj navedenega Komisija meni, da se na tej stopnji A Jet Aviation/Helios Airways ne vključi na seznam Skupnosti. Vendar bo Komisija v prihodnjih mesecih s pomočjo Evropske agencije za varnost v letalstvu in Skupnih letalskih oblasti pozorno spremljala položaj tega prevoznika in izvajanje nadzornih odgovornosti uprave za civilno letalstvo Cipra.

(39) Ko so različne države članice ugotovile pomanjkljivosti, so se s Komisijo posvetovale z Johnsons Air in upravo za civilno letalstvo Gane, odgovorno za regulativni nadzor nad navedenim letalskim prevoznikom.

(40) Johnsons Air je predložil dokaze o akcijskem načrtu, s katerim namerava popraviti ugotovljene varnostne pomanjkljivosti. Poleg tega morajo pristojni organi Gane v strogo omejenem roku predložiti nadzorni program dejavnosti, ki jih opravlja Johnsons Air izven Gane.

(41) Ob upoštevanju zgoraj navedenega Komisija meni, da se na tej stopnji Johnsons Air ne vključi na seznam Skupnosti. Komisija namerava brez poseganja v nadaljnje preverjanje dejanske skladnosti z ustreznimi varnostnimi standardi s pomočjo preverjanj na ploščadi, v treh mesecih pregledati položaj Johnsons Air na podlagi programa dejavnosti, ki ga mora predložiti uprava za civilno letalstvo Gane.

(42) Ko so različne države članice ugotovile resne varnostne pomanjkljivosti in navedle sistemske varnostne pomanjkljivosti, so skupaj s Komisijo začele posvetovanja s Pakistan International Airlines in upravo za civilno letalstvo Pakistana, odgovorno za regulativni nadzor nad navedenim letalskim prevoznikom.

(43) Komisija je zaprosila Pakistan International Airlines, da priskrbi dokaze o ustreznem sanacijskem akcijskem načrtu za obravnavo sistemskih varnostnih pomanjkljivosti v strogo omejenem roku. Poleg tega so pristojni organi Pakistana najavili vzpostavitev akcijskega plana za okrepitev njihovih nadzornih dejavnosti nad letalskim prevoznikom, ki ga je treba nujno predložiti Komisiji.

(44) Ob upoštevanju predložitve zgoraj navedenih načrtov v navedenih rokih in ob potrditvi takšnega načrta s strani pakistanskih organov, Komisija meni, da se na tej stopnji Pakistan International Airlines ne vključi na seznam Skupnosti. Vendar bo Komisija po potrebi ustrezno ukrepala v skladu s členom 5(1) osnovne uredbe, če zgoraj navedeni načrti ne bodo pravočasno dostavljeni ali bodo ocenjeni kot nezadostni. Države članice tudi nameravajo zagotoviti nadaljnje preverjanje dejanske skladnosti z ustreznimi varnostnimi standardi s pomočjo sistematskih preverjanj letalskega prevoznika na ploščadi.

(45) Ko so različne države članice ugotovile pomanjkljivosti, je Komisija začela posvetovanja z organi Rusije, odgovornimi za regulativni nadzor nad navedenim prevoznikom in ga tudi zaslišala.

(46) Pulkovo je predložil dokaze o akcijskem načrtu, s katerim namerava v določenih rokih popraviti sistemske varnostne pomanjkljivosti in nadalje izboljšati svojo organizacijo za učinkovito upravljanje varnosti. Akcijski načrt so uradno potrdili pristojni organi Rusije. Poleg tega so pristojni organi Rusije predložili akcijski plan za okrepitev njihovih nadzornih dejavnosti na letalskem prevozniku.

(47) Ob upoštevanju zgoraj navedenega Komisija meni, da se na tej stopnji Pulkovo ne vključi na seznam Skupnosti. Komisija namerava brez poseganja v nadaljnje preverjanje dejanske skladnosti z ustreznimi varnostnimi standardi s pomočjo Evropske agencije za varnost v letalstvu in organov katere koli zainteresirane države članice ter s pomočjo preverjanj na ploščadi, v treh mesecih pregledati položaj Pulkova ali prevoznika, ki bo nastal z napovedano prihodnjo združitvijo z drugim ruskim prevoznikom in organov, odgovornih za regulativni nadzor. Prevoznik in pristojni organi Rusije so ta postopek sprejeli.

(48) Ne glede na njeno zahtevo Komisija do sedaj ni prejela dokazov, iz katerih bi bilo razvidno, da so drugi letalski prevozniki, vključeni na seznam, ki je bil vzpostavljen 20. junija 2006, in organi, odgovorni za regulativni nadzor teh prevoznikov, v celoti izvajali ustrezne sanacijske ukrepe. Zato se na podlagi skupnih meril oceni, da mora za te letalske prevoznike še naprej veljati prepoved opravljanja letov.

(49) Ukrepi, predvideni s to uredbo, so v skladu z mnenjem Odbora za varnost v zračnem prometu –

SPREJELA NASLEDNJO UREDBO:

Člen 1

Uredba (ES) št. 474/2006, kakor je bila spremenjena z Uredbo (ES) št. 910/2006, se spremeni:

1. Priloga A k Uredbi se nadomesti s Prilogo A k tej uredbi.

2. Priloga B k Uredbi se nadomesti s Prilogo B k tej uredbi.

Člen 2

Ta uredba začne veljati dan po objavi v Uradnem listu Evropske Unije.

Ta uredba je v celoti zavezujoča in se neposredno uporablja v vseh državah članicah. V Bruslju, 12. oktobra 2006 Za Komisijo Jacques BARROT Podpredsednik

(1) UL L 344, 27.12.2005, str. 15.

(2) UL L 84, 23.3.2006, str. 14.

(3) UL L 168, 21.6.2006, str. 16.

(4) UL L 84, 23.3.2006, str. 8.

(5) Ustanovljen s členom 12 Uredbe Sveta (EGS) št. 3922/91 z dne 16. decembra 1991 o uskladitvi tehničnih predpisov in upravnih postopkov na področju civilnega letalstva (UL L 373, 31.12.1991, str. 4).

(6) CAA-NL-2000-47, CAA-NL-2003-50, CAA-NL-2004-13, CAA-NL-2004-39, CAA-NL-2004-132, CAA-NL-2004-150, CAA-NL-2005-8, CAA-NL-2005-65, CAA-NL-2005-141, CAA-NL-2005-159, CAA-NL-2005-161, CAA-NL-2005-200, CAA-NL-2005-205, CAA-NL-2005-220, CAA-NL-2005-225, CAA-NL-2006-1, CAA-NL-2006-11, CAA-NL-2006-53, CAA-NL-2006-54, CAA-NL-2006-55, CAA-NL-2006-56, CAA-NL-2006-57, CAA-UK-2005-24, CAA-UK-2006-97, CAA-UK-2006-117, DGAC-E-2005-268, LBA/D-2005-511, LBA/D-2006-483, BCAA-2000-1, BCAA-2006-38, DGAC/F-2003-397.

(7) Na začetku je Helios Airways nameraval ustanoviti novo pravno osebo, imenovano A Jet, in vsa sredstva prenesti na novo družbo. A Jet bi uporabljal postopke, zrakoplov, zmogljivosti, osebje in vodstveno strukturo, ki jih je oddelek za civilno letalstvo že odobril za Helios. Tako se je začel celotni postopek izdaje spričevala letalskega prevoznika. Vendar je Helios v registru podjetij spremenil svoje ime v A Jet. Zaradi novega imena so se spremenila spričevalo letalskega prevoznika in druga ustrezna dovoljenja.

(8) UL L 240, 7.9.2002, str. 1. Uredba, kakor je bila nazadnje spremenjena z Uredbo Komisije (ES) št. 1701/2003 (UL L 243, 27.9.2003, str. 5).

(9) Oktobra 2005 je na Cipru potekalo srečanje med skupnimi letalskimi oblastmi in Evropsko agencijo za varnost v letalstvu zaradi skupne standardizacije. Prvi naslednji obisk je bil organiziran od 22. do 24. maja 2006 in je bil namenjen pregledu, kako direktorat za civilno letalstvo izvaja ukrepe za reševanje ugotovljenih težav. Zaradi pomembnih ugotovitev prvega obiska in ker nekateri ukrepi niso bili izvedeni ali zaključeni, je od 7. do 9. avgusta 2006 sledil drugi obisk. Zaradi posebnih vprašanj s področja operativnih zahtev (JAR-OPS in JAR-FCL), so Skupne letalske oblasti 6. julija 2006 opravile obisk; prav tako so pristojni organi Cipra s pomočjo UK CAA od 12. do 15. septembra 2006 izvedli inšpekcijski obisk.

PRILOGA A SEZNAM LETALSKIH PREVOZNIKOV ZA KATERE VELJA PREPOVED OPRAVLJANJA LETOV V SKUPNOSTI ZA VSE DEJAVNOSTI (1) Naziv pravne osebe letalskega prevoznika, kot je naveden na spričevalu letalskega prevoznika (in njegovo tržno ime, če se to razlikuje) Številka spričevala letalskega prevoznika (AOC) ali številka operativne licence Oznaka ICAO Država operaterja Air Koryo Ni znana KOR Demokratična ljudska republika Koreja (DPRK) Ariana Afghan Airlines 009 AFG Afganistan BGB Air AK-0194-04 POI Kazahstan Blue Wing Airlines SRSH-01/2002 BWI Surinam Dairo Air Services 005 DSR Uganda DAS Air Cargo Ni znana DAZ Kenija GST Aero Air Company AK-020304 BMK Kazahstan Phuket Airlines 07/2544 VAP Tajska Silverback Cargo Freighters Ni znana VRB Ruanda Vsi ostali letalski prevozniki, ki so jih certificirali organi Demokratične republike Kongo (DRK), odgovorni za regulativni nadzor, razen Hewa Bora Airways (2), vključno z — — Demokratična republika Kongo (DRK) Africa One 409/CAB/MIN/TC/017/2005 CFR Demokratična republika Kongo (DRK) African Company Airlines 409/CAB/MIN/TC/009/2005 FPY Demokratična republika Kongo (DRK) Aigle Aviation 409/CAB/MIN/TC/0042/2006 Ni znana Demokratična republika Kongo (DRK) Air Beni 409/CAB/MIN/TC/0019/2005 Ni znana Demokratična republika Kongo (DRK) Air Boyoma 409/CAB/MIN/TC/0049/2006 Ni znana Demokratična republika Kongo (DRK) Air Infini 409/CAB/MIN/TC/006/2006 Ni znana Demokratična republika Kongo (DRK) Air Kasai 409/CAB/MIN/TC/010/2005 Ni znana Demokratična republika Kongo (DRK) Air Navette 409/CAB/MIN/TC/015/2005 Ni znana Demokratična republika Kongo (DRK) Air Tropiques SPRL 409/CAB/MIN/TC/007/2005 Ni znana Demokratična republika Kongo (DRK) Bel Glob Airlines 409/CAB/MIN/TC/0073/2006 Ni znana Demokratična republika Kongo (DRK) Blue Airlines 409/CAB/MIN/TC/038/2005 BUL Demokratična republika Kongo (DRK) Bravo Air Congo 409/CAB/MIN/TC/0090/2006 Ni znana Demokratična republika Kongo (DRK) Business Aviation SPRL 409/CAB/MIN/TC/012/2005 Ni znana Demokratična republika Kongo (DRK) Butembo Airlines 409/CAB/MIN/TC/0056/2006 Ni znana Demokratična republika Kongo (DRK) Cargo Bull Aviation 409/CAB/MIN/TC/032/2005 Ni znana Demokratična republika Kongo (DRK) Central Air Express 409/CAB/MIN/TC/011/2005 CAX Demokratična republika Kongo (DRK) Cetraca Aviation Service 409/CAB/MIN/TC/037/2005 CER Demokratična republika Kongo (DRK) CHC Stellavia 409/CAB/MIN/TC/0050/2006 Ni znana Demokratična republika Kongo (DRK) Comair 409/CAB/MIN/TC/0057/2006 Ni znana Demokratična republika Kongo (DRK) Compagnie Africaine d’Aviation (CAA) 409/CAB/MIN/TC/016/2005 Ni znana Demokratična republika Kongo (DRK) CO-ZA Airways 409/CAB/MIN/TC/0053/2006 Ni znana Demokratična republika Kongo (DRK) Doren Air Congo 409/CAB/MIN/TC/0054/2006 Ni znana Demokratična republika Kongo (DRK) Enterprise World Airways 409/CAB/MIN/TC/031/2005 EWS Demokratična republika Kongo (DRK) Filair 409/CAB/MIN/TC/014/2005 Ni znana Demokratična republika Kongo (DRK) Free Airlines 409/CAB/MIN/TC/0047/2006 Ni znana Demokratična republika Kongo (DRK) Galaxy Incorporation 409/CAB/MIN/TC/0078/2006 Ni znana Demokratična republika Kongo (DRK) Global Airways 409/CAB/MIN/TC/029/2005 BSP Demokratična republika Kongo (DRK) Goma Express 409/CAB/MIN/TC/0051/2006 Ni znana Demokratična republika Kongo (DRK) Gomair 409/CAB/MIN/TC/0023/2005 Ni znana Demokratična republika Kongo (DRK) Great Lake Business Company 409/CAB/MIN/TC/0048/2006 Ni znana Demokratična republika Kongo (DRK) ITAB – International Trans Air Business 409/CAB/MIN/TC/0022/2005 Ni znana Demokratična republika Kongo (DRK) Katanga Airways 409/CAB/MIN/TC/0088/2006 Ni znana Demokratična republika Kongo (DRK) Kivu Air 409/CAB/MIN/TC/0044/2006 Ni znana Demokratična republika Kongo (DRK) Lignes Aériennes Congolaises Podpis ministra (Odlok 78/205) LCG Demokratična republika Kongo (DRK) Malu Aviation 409/CAB/MIN/TC/013/2005 Ni znana Demokratična republika Kongo (DRK) Malila Airlift 409/CAB/MIN/TC/008/2005 MLC Demokratična republika Kongo (DRK) Mango Airlines 409/CAB/MIN/TC/0045/2006 Ni znana Demokratična republika Kongo (DRK) Rwakabika „Bushi Express“ 409/CAB/MIN/TC/0052/2006 Ni znana Demokratična republika Kongo (DRK) Safari Logistics SPRL 409/CAB/MIN/TC/0076/2006 Ni znana Demokratična republika Kongo (DRK) Services Air 409/CAB/MIN/TC/0033/2005 Ni znana Demokratična republika Kongo (DRK) Sun Air Services 409/CAB/MIN/TC/0077/2006 Ni znana Demokratična republika Kongo (DRK) Tembo Air Services 409/CAB/MIN/TC/0089/2006 Ni znana Demokratična republika Kongo (DRK) Thom’s Airways 409/CAB/MIN/TC/030/2005 Ni znana Demokratična republika Kongo (DRK) TMK Air Commuter 409/CAB/MIN/TC/020/2005 Ni znana Demokratična republika Kongo (DRK) Tracep 409/CAB/MIN/TC/0055/2006 Ni znana Demokratična republika Kongo (DRK) Trans Air Cargo Service 409/CAB/MIN/TC/035/2005 Ni znana Demokratična republika Kongo (DRK) Transports Aériens Congolais (TRACO) 409/CAB/MIN/TC/034/2005 Ni znana Demokratična republika Kongo (DRK) Uhuru Airlines 409/CAB/MIN/TC/039/2005 Ni znana Demokratična republika Kongo (DRK) Virunga Air Charter 409/CAB/MIN/TC/018/2005 Ni znana Demokratična republika Kongo (DRK) Wimbi dira Airways 409/CAB/MIN/TC/005/2005 WDA Demokratična republika Kongo (DRK) Zaabu International 409/CAB/MIN/TC/0046/2006 Ni znana Demokratična republika Kongo (DRK) Vsi ostali letalski prevozniki, ki so jih certificirali organi Ekvatorialne Gvineje, odgovorni za regulativni nadzor, vključno z — — Ekvatorialna Gvineja Air Bas Ni znana RBS Ekvatorialna Gvineja Air Consul SA Ni znana RCS Ekvatorialna Gvineja Air Maken Ni znana AKE Ekvatorialna Gvineja Air Services Guinea Ecuatorial Ni znana SVG Ekvatorialna Gvineja Aviage Ni znana VGG Ekvatorialna Gvineja Avirex Guinée Équatoriale Ni znana AXG Ekvatorialna Gvineja Cargo Plus Aviation Ni znana CGP Ekvatorialna Gvineja Cess Ni znana CSS Ekvatorialna Gvineja Cet Aviation Ni znana CVN Ekvatorialna Gvineja COAGE – Compagnie Aeree De Guinee Equatorial Ni znana COG Ekvatorialna Gvineja Compania Aerea Lineas Ecuatoguineanas de Aviacion S.A. (LEASA) Ni znana LAS Ekvatorialna Gvineja Ducor World Airlines Ni znana DWA Ekvatorialna Gvineja Ecuato Guineana de Aviacion Ni znana ECV Ekvatorialna Gvineja Ecuatorial Express Airlines Ni znana EEB Ekvatorialna Gvineja Ecuatorial Cargo Ni znana EQC Ekvatorialna Gvineja Equatair Ni znana EQR Ekvatorialna Gvineja Equatorial Airlines SA Ni znana EQT Ekvatorialna Gvineja Euroguineana de Aviacion Ni znana EUG Ekvatorialna Gvineja Federal Air GE Airlines Ni znana FGE Ekvatorialna Gvineja GEASA — Guinea Ecuatorial Airlines SA Ni znana GEA Ekvatorialna Gvineja GETRA — Guinea Ecuatorial de Transportes Aereos Ni znana GET Ekvatorialna Gvineja Guinea Cargo Ni znana GNC Ekvatorialna Gvineja Jetline Inc. Ni znana JLE Ekvatorialna Gvineja Kng Transavia Cargo Ni znana VCG Ekvatorialna Gvineja Litoral Airlines, Compania, (Colair) Ni znana CLO Ekvatorialna Gvineja Lotus International Air Ni znana LUS Ekvatorialna Gvineja Nagesa, Compania Aerea Ni znana NGS Ekvatorialna Gvineja Presidencia de la Republica de Guinea Ecuatorial Ni znana ONM Ekvatorialna Gvineja Prompt Air GE SA Ni znana POM Ekvatorialna Gvineja Skimaster Guinea Ecuatorial Ni znana KIM Ekvatorialna Gvineja Skymasters Ni znana SYM Ekvatorialna Gvineja Southern Gateway Ni znana SGE Ekvatorialna Gvineja Space Cargo Inc. Ni znana SGO Ekvatorialna Gvineja Trans Africa Airways G.E.S.A. Ni znana TFR Ekvatorialna Gvineja Unifly Ni znana UFL Ekvatorialna Gvineja UTAGE — Union de Transport Aereo de Guinea Ecuatorial Ni znana UTG Ekvatorialna Gvineja Victoria Air Ni znana VIT Ekvatorialna Gvineja Vsi ostali letalski prevozniki, ki so jih certifcirali organi Kirgiške republike, odgovorni za regulativni nadzor, vključno z — — Kirgiška republika Anikay Air 16 AKF Kirgiška republika Asia Alpha 31 SAL Kirgiška republika Avia Traffic Company 23 AVJ Kirgiška republika Bistair-Fez Bishkek 08 BSC Kirgiška republika Botir Avia 10 BTR Kirgiška republika British Gulf International Airlines Fez 18 BGK Kirgiška republika Click Airways 11 CGK Kirgiška republika Country International Airlines 19 CIK Kirgiška republika Dames 20 DAM Kirgiška republika Fab — Air 29 FBA Kirgiška republika Galaxy Air 12 GAL Kirgiška republika Golden Rule Airlines 22 GRS Kirgiška republika Intal Avia 27 INL Kirgiška republika Itek Air 04 IKA Kirgiška republika Kyrgyz Airways 06 KGZ Kirgiška republika Kyrgyz General Aviation 24 KGB Kirgiška republika Kyrgyz Trans Avia 31 KTC Kirgiška republika Kyrgyzstan Altyn 03 LYN Kirgiška republika Kyrgyzstan Airlines 01 KGA Kirgiška republika Max Avia 33 MAI Kirgiška republika OHS Avia 09 OSH Kirgiška republika Reem Air 07 REK Kirgiška republika Sky Gate International Aviation 14 SGD Kirgiška republika Sky Way 21 SAB Kirgiška republika Sun Light 25 SUH Kirgiška republika Tenir Airlines 26 TEB Kirgiška republika Trast Aero 05 TSJ Kirgiška republika Vsi ostali letalski prevozniki, ki so jih certificirali organi Liberije, odgovorni za regulativni nadzor Liberije, vključno z — — Liberija Weasua Air Transport Co., Ltd Ni znana WTC Liberija Vsi letalski prevozniki, ki so jih certificirali organi Sierre Leone, odgovorni za regulativni nadzor, vključno z — — Sierra Leone Air Rum Ltd Ni znana RUM Sierra Leone Bellview Airlines (S/L) Ltd Ni znana BVU Sierra Leone Destiny Air Services Ltd Ni znana DTY Sierra Leone Heavylift Cargo Ni znana Ni znana Sierra Leone Orange Air Sierra Leone Ltd Ni znana ORJ Sierra Leone Paramount Airlines Ltd Ni znana PRR Sierra Leone Seven Four Eight Air Services Ltd Ni znana SVT Sierra Leone Teebah Airways Ni znana Ni znana Sierra Leone Vsi ostali letalski prevozniki, ki so jih certificirali organi Svazija, odgovorni za regulativni nadzor, vključno — — Svazi Aero Africa (Pty) Ltd Ni znana RFC Svazi Jet Africa Swaziland Ni znana OSW Svazi Royal Swazi National Airways Corporation Ni znana RSN Svazi Scan Air Charter Ltd Ni znana Ni znana Svazi Swazi Express Airways Ni znana SWX Svazi Swaziland Airlink Ni znana SZL Svazi (1) Vsi letalski prevozniki iz Priloge A lahko uresničujejo prometne pravice tako, da uporabljajo čarterske zrakoplove letalskega prevoznika, za katerega ne velja prepoved opravljanja letov, če so izpolnjeni ustrezni varnostni standardi. (2) Hewa Bora Airways lahko pri svojih sedanjih dejavnostih v Evropski skupnosti uporablja samo določen zrakoplov, naveden v Prilogi B.